Linjeøyene

Linjeøyene (engelsk: Line Islands) er en øygruppe bestående av elleve atoller og lave koralløyer i det sentrale Stillehavet, sør for Hawaii. Åtte av øyene, blant dem de fem største, tilhører Kiribati, mens tre regnes til USAs ytre småøyer. Øyene som tilhører Kiribati ligger i verdens fremste tidssone, UTC+14. Tiden på dagen er den samme som på Hawaii, men datoen er en dag før.

Alle øyene i denne øygruppen er eller har vært lagt krav på av USA, unntatt Filipporevet. USA oppga i 1979 sitt krav på åtte av øyene til fordel for Kiribati i Tarawa-traktaten.

Øygruppen er geografisk inndelt i tre undergrupper, de nordlige, sentrale, og sørlige Linjeøyene. De sentrale Linjeøyene blir noen ganger gruppert sammen med de sørlige øyene. Tabellen under lister øyene fra nord til sør.

 Atoll/øy/rev  Arealkm²  Lagunekm²  Koordinater  StatusDe nordlige Linjeøyene (Fanningøyene) Kingman Reef  0,03  60    Territorium under USA Palmyra Atoll  6,56  15    Territorium under USA Teraina (Washingtonøya)  14,2  2*    Kiribati Tabuaeran (Fanningøya)  33,7  110    Kiribati Kiritimati (Christmasøya)  c.322  c.320    KiribatiDe sentrale Linjeøyene Jarvis  4,45  -    Territorium under USA Malden  39,3  13*     Kiribati Filipporevet  -  1,5    utenfor økonomisk sone Starbuck  21  25    KiribatiDe sørlige Linjeøyene Caroline  3,76  2,5    Kiribati Vostok  0,24  -    Kiribati Flint  3  -    Kiribati Linjeøyene  514,74  538    

* Lagunearealene merket med stjerne er inkludert i øyarealene i forrige kolonne ettersom de, i motsetning på en vanlig atoll, er innlandssjøer som er helt avskåret fra sjøen.

Bare tre av øyene er bebodd, med en samlet befolkning på 8 809 (folketelling 2005), herav 5 115 på Kiritimati, 2 539 på Tabuaeran, og 1 155 på Teraina. I 1900 var innbyggertallet på disse tre øyene rundt 300.

Kiritimati er verdens største atoll regnet etter landareal. Øyene ble annektert av Storbritannia i 1888 med henblikk på å legge en telegrafkabel over Stillehavet med Tabuaeran (som da het Fanningøya) som relestasjon. Kabelen var i drift mellom 1902 og 1963, med unntak av en kort periode i 1914

Kopra, tang og akvariefisker er de viktigste eksportproduktene.

Kategori:Øyer i Kiribati
Kategori:Øyer i USA
Kategori:Øygrupper i Oseania